IVLเดินหน้าซื้อกิจการตามแผน-ซื้อมองผลประกอบปีนี้ฟื้นตัวดีต่อเนื่อง
บล.ดีบีเอส วิคเคอร์ส ระบุในบทวิเคราะห์วันนี้ (7เม.ย.58) ว่า บริษัท อินโดรามา เวนเจอร์ส จำกัด (มหาชน) หรือIVประกาศซื้อกิจการ CEPSA Chimie Montral s.e.c 100% จาก Cepsa Quimica SA โดยบริษัทที่เข้าซื้อเป็นโรงงานผลิต PTA ซึ่งเป็นหนึ่งในวัตถุดิบสำหรับผลิต PET มีกำลังการผลิต 600,000 ตันต่อปี สูงที่สุดในประเทศแคนาดา และมีส่วนแบ่งการตลาดประมาณ 15% ในทวีปอเมริกาเหนือ
7 เม.ย. 2558

บล.ดีบีเอส วิคเคอร์ส ระบุในบทวิเคราะห์วันนี้ (7เม.ย.58) ว่า บริษัท อินโดรามา เวนเจอร์ส จำกัด (มหาชน) หรือIVประกาศซื้อกิจการ CEPSA Chimie Montral s.e.c 100% จาก Cepsa Quimica SA โดยบริษัทที่เข้าซื้อเป็นโรงงานผลิต PTA ซึ่งเป็นหนึ่งในวัตถุดิบสำหรับผลิต PET มีกำลังการผลิต 600,000 ตันต่อปี สูงที่สุดในประเทศแคนาดา และมีส่วนแบ่งการตลาดประมาณ 15% ในทวีปอเมริกาเหนือ
ผลดีจากการเข้าซื้อ คือ ทำให้บริษัทมีกำลังการผลิตเพิ่มและมีความมั่นคงทางด้านวัตถุดิบเพิ่มขึ้น (ซื้อวัตถุดิบจากข้างนอกลดลงเหลือเพียง 22% จากเดิม 53% เมื่อคิดจากกำลังการผลิต PET ในอเมริกาเหนือที่ 1.5 ล้านตัน/ปี) เราประเมินว่าดีลนี้จะทำให้บริษัทกำไรได้ดีขึ้น เนื่องจากมี Synergies และเป็นตลาดที่ให้อัตรากำไรสูง
ก่อนหน้าที่ประกาศเข้าซื้อ Bangkok Polyester โดยยังไม่ประกาศราคา แต่ราคาซื้อต่ำกว่า Replacement Cost ที่ 500 เหรียญสหรัฐ/ตัน โรงงานนี้มีกำลังการผลิต 1.05 แสนตันต่อปี คิดเป็น 2.7% ของกำลังการผลิต PET ที่บริษัทมีอยู่ในปัจจุบัน รายได้ BP อยู่ที่ 120 ล้านเหรียญสหรัฐต่อปี และใช้กำลังการผลิต 90% ในช่วง 2 ปีที่ผ่านมา ทาง IVL คาดว่าบริษัทนี้จะมี EBITDA/ตันเท่ากับ 70 เหรียญสหรัฐ (EBITDA ของ IVL ปี 57 อยู่ที่ 600 ล้านเหรียญสหรัฐ) IRR ของการลงทุน 15%
 แนะนำซื้อ ราคาพื้นฐานอยู่ที่ 31 บาท โดยปี 58 ตั้งเป้าผลิตเพิ่ม 15% เราคาดว่าผลประกอบการบริษัทจะฟื้นตัวดีขึ้นต่อเนื่องในปีนี้ (โดยมี EPS เพิ่มเป็น 1.06 บาท/หุ้น จาก 0.28 บาท/หุ้นในปี 57) ประเมินราคาพื้นฐานไว้ที่ 31 บาท โดยได้มีการปรับสมมติฐาน PET Spread ตั้งแต่ปี 58 เป็นต้นไปเป็น 230 US$/ตัน (เดิม 210 US$/ตัน) บริษัทประกาศจ่ายปันผล 0.19 บาท กำหนด XD 30 เม.ย.58
ความเสี่ยงหลัก คือ กำลังการผลิตใหม่ PTA ที่เข้ามาในตลาดกดดันมาร์จิ้น และ PTA Spread ที่ยังถูกจากกำลังการผลิตใหม่และเศรษฐกิจจีนที่เติบโตน้อยกว่าคาด อย่างไรก็ตาม การเติบโตของอุปสงค์จะช่วยให้ความเสี่ยงน้อยลง
 